《韩干画马阙四足龙眠榻而全之》
宋代·刘子翚

吾闻两臂天下重，马失四蹄将底用。
平生想似万里游，对此惟底恻然动。
得非曾落驽骀群，踠脱泥涂良已勤。
又疑逸气厌拘系，绝蹯径欲超浮云。
谛观事乃不尔剧，破练丹青老无色。
轩昂自有尊足存，顾眄一株阴山碧。
韩生笔法妙此图，龙眠榻出了不殊。
断鳌自昔徒闻说，续凫虽工计已疏。
何如染作沧江远明灭，要看追风蹴微云。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。